als_Latn dik_Latn sag_Latn
Boksieri shqiptar Arnold Gjergjaj mbrojti titullin e kampionit europian EBU-EE pasi triumfoi në duelin me rusin Denis Bakhtov në sfidën e zhvilluar në Basel të Zvicrës. I mbështetur nga qindra shqiptarë, boksieri kuqezi arriti të dominonte gjatë pjesës më të madhe të 12 raundeve duke u shpallur fitues me vendim unanim nga gjyqtarët. “Fitues me pikë dhe ende kampion”, shkruan boksieri shqiptar në adresën e tij zyrtare në Facebook. Ai shtoi gjithashtu se do t’i nënshtrohet ndërhyrjes kirurgjikale në dorë pas një dëmtimi të pësuar në raundin e katërt. Ky ishte suksesi i 28 në karrierën e 31-vjeçarit të lindur në Gjakovë që mbetet i pamposhtur në karrierën e tij si profesionist në këtë kategori. Kjo ishte sfida e parë kur Gjergjaj u detyrua të mbronte gjerdanin e fituar disa muaj më parë, ndërsa objektivi i radhës është titulli kampion bote.
als_Latn